CBG โชว์กำไร Q2/58 พุ่ง 71% หลังยอดขายเพิ่ม-รายจ่ายลด-พร้อมปันผล
CBG ปลื้มกำไร Q2/58 พุ่ง 71% หลังยอดขายเพิ่ม-รายจ่ายลด-แถมปันผล โดยงบฯ Q2/58 กำไรสุทธิ 355.21 ล้านบาท เพิ่มขึ้น 71% จากปีก่อนที่มีกำไร 207.90 ล้านบาท ขณะที่ งวด 6 เดือนกำไรอยู่ที่ 667.74 ล้านบาท เพิ่มขึ้น 68% จากปีก่อนที่มีกำไร 396.68 หมื่นลบ. พร้อมปันผลงวด 1 ม.ค. 58 ถึงวันที่ 30 มิ.ย. 58 เป็นเงินสด 0.35 บ/หุ้น XD 19 ส.ค.58 โดยกำหนดจ่ายเงินปันผล 4 ก.ย.58
10 ส.ค. 2558

บริษัท คาราบาวกรุ๊ป จำกัด (มหาชน) หรือ CBG รายงานผลการดำเนินงานไตรมาส 2/58 สิ้นสุดวันที่ 31 มิ.ย.58 มีกำไรสุทธิ 355.21 ล้านบาท หรือมีกำไรสุทธิ 0.36 บาทต่อหุ้น เพิ่มขึ้น 71% จากช่วงเดียวกันของปีก่อนที่มีกำไรสุทธิ 207.90 พันล้านบาท หรือมีกำไรสุทธิ 0.34 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 667.74 ล้านบาท หรือ 0.67 บาทต่อหุ้น เพิ่มขึ้น 68% จากช่วงเดียวกันของปีก่อนที่มีกำไรสุทธิ 396.68 ล้านบาท หรือ 0.64 บาทต่อหุ้น โดยผลการดำเนินงานดังกล่าวที่มีกำไรเพิ่มขึ้น เนื่องจากบริษัทมีรายได้จากการขายเพิ่มขึ้น และค่าใช้จ่ายทางการเงินลดลงจากปีก่อน
นอกจากนี้ บริษัทประกาศจ่ายปันผลงวดดำเนินงานวันที่ 01 ม.ค. 2558 ถึงวันที่ 30 มิ.ย. 2558 โดยจ่ายเป็นเงินสด 0.35 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 19 ส.ค. 2558 และกำหนดจ่ายเงินปันผลในวันที่ 04 ก.ย. 2558